Zdá sa, že niektorí prevádzkovatelia oznamujú podľa právnych predpisov o dietetických potravinách „normálne“ potraviny, aby namiesto rovnocenného tvrdenia mohli používať vyhlásenie o „dietetickej“ vhodnosti (povinné podľa právnych predpisov o dietetických potravinách), a preto sa vyhýbajú požiadavkám nariadenia o tvrdeniach (predchádzajúce povolenie EÚ na základe vedeckého posúdenia). Touto možnosťou sa narušuje trh, čo vedie k nerovným podmienkam pre prevádzkovateľov potravinárskych podnikov a nespravodlivej hospodárskej súťaži, keďže niektoré podniky môžu získať neoprávnený prospech voči konkurentovi tým, že namiesto toho, aby si nechali tvrdenie schváliť, používajú vyhlásenie o dietetickej potravine. To platí najmä v prípade potenciálnych dietetických potravín, ktoré podliehajú notifikačnému postupu alebo pre ktoré neboli stanovené osobitné pravidlá.

Keď sa v decembri 1976 prijali rámcové právne predpisy, povinné vyhlásenie o „dietetickej“ vhodnosti uvedené na označení dietetických potravín bolo určené na to, aby zahŕňalo široký rozsah a neobmedzilo sa na vymedzené informácie. Po prijatí nariadenia o výživových a zdravotných tvrdeniach v roku 2006, ktoré sa vzťahuje na všetky vyhlásenia o potravinách, ktoré sa týkajú výživového a/alebo zdravotného prínosu, sa vzájomné pôsobenie medzi rôznymi právnymi predpismi stáva menej zreteľným. V súčasnosti, keď v osobitných právnych predpisoch neboli stanovené žiadne ďalšie pravidlá, by sa uvádzanie „dietetickej“ vhodnosti narušené nariadením o výživových a zdravotných tvrdeniach obmedzilo na uvádzanie skupiny obyvateľov, ktorým sú potraviny určené.

- potraviny určené na použitie pri diétach so zníženou energetickou hodnotou na reguláciu telesnej hmotnosti (odtučňovacie potraviny),

Potraviny na osobitné výživové účely alebo „dietetické“ potraviny sú potraviny, ktoré sa odlišujú od potravín na bežnú spotrebu a sú to špeciálne vyrábané výrobky určené na splnenie osobitných výživových požiadaviek osobitných kategórií obyvateľstva, napríklad potraviny pre dojčatá a malé deti, potraviny na lekárske účely, potraviny na zníženie telesnej hmotnosti, bezgluténové potraviny atď. Právne predpisy o dietetických potravinách sa vykonávajú od roku 1977 s cieľom zabezpečiť voľný pohyb tovaru a zabrániť nerovnakým podmienkam hospodárskej súťaže.

·Cieľ 4: Malé podniky a inovácie – Zabezpečiť, aby akákoľvek zmena v riadení potravín, na ktoré sa v súčasnosti vzťahuje rámcová smernica, nemala neprimeraný vplyv na malé podniky (keďže majú obmedzené možnosti investovať ďalšie zdroje do získania externých odborných znalostí v oblasti práva, aby porozumeli právnym predpisom) alebo aby nekládla ďalšiu zbytočnú záťaž na prevádzkovateľov potravinárskych podnikov, ktorá môže brániť inováciám.

Komisia má právo konať v záujme zosúladenia obchodu v rámci Únie a obchodu s tretími krajinami. Táto skutočnosť by však mala byť vyvážená proporcionalitou opatrenia a pridanou hodnotou, ktoré budú mať pravidlá EÚ pre občanov vo všetkých členských štátoch.

Po viac ako 30 rokoch existencie rámcovej smernice o dietetických potravinách je táto revízia aj príležitosťou na zjednodušenie právneho rámca, zníženie administratívnej záťaže, vždy, keď je to možné, a podporu inovácií, ako aj na zásah iba v prípade, keď opatrenia EÚ poskytujú značnú pridanú hodnotu v porovnaní s opatreniami jednotlivých členských štátov.

*Niektoré členské štáty sa budú domnievať, že potravina, s ktorou sa obchoduje ako s „potravinou vhodnou pre ľudí s tráviacimi poruchami“, je „normálna“ potravina, na ktorej sa uvádza tvrdenie podľa právnych predpisov o výživových a zdravotných tvrdeniach, a budú vyžadovať, aby podliehala predchádzajúcemu povoleniu EÚ. Ďalšie členské štáty budú považovať túto potravinu za „dietetickú“ potravinu, ktorá by mala byť oznámená na vnútroštátnej úrovni. Môže sa stať, že podnik pôsobiaci v rôznych členských štátoch bude musieť dodržiavať v prípade toho istého výrobku rôzne pravidlá, v závislosti od výkladu právnych predpisov príslušnými orgánmi.

Na dosiahnutie každého zo štyroch cieľov opísaných v oddiele 3 sa môžu stanoviť rôzne možnosti politiky:

·Možnosť 1 – Zrušiť všetky právne predpisy o dietetických potravinách (rámcová smernica a všetky osobitné smernice prijaté na základe uvedeného rámca).

·Možnosť 2 – Zrušiť rámcovú smernicu o dietetických potravinách, ale zachovať určité z osobitných pravidiel prijatých na základe uvedeného rámca.

·Možnosť 3 – Revidovať rámcovú smernicu zavedením pozitívneho zoznamu dietetických potravín s osobitnými pravidlami týkajúcimi sa zloženia a/alebo označenia.

·Možnosť 4 – Zmeniť a doplniť rámcovú smernicu, ktorou sa notifikačný postup nahrádza centralizovaným postupom predchádzajúceho povolenia EÚ na základe vedeckého posúdenia.

5.POSÚDENIE VPLYVU

Na vykonanie posúdenia vplyvu bolo prostredníctvom konzultácie s členskými štátmi a zainteresovanými stranami stanovené spektrum potenciálnych vplyvov. V tomto posúdení vplyvu sa analyzujú pravdepodobné sociálne, hospodárske a environmentálne vplyvy – priame alebo nepriame – rôznych možností politiky. Keďže rámcové právne predpisy o dietetických potravinách boli zavedené s cieľom zabezpečiť dobré fungovanie vnútorného trhu, analýza sa zameriava skôr na hospodárske vplyvy možností (administratívna záťaž, zmena zloženia a označovanie, inovácie, konkurencieschopnosť a cena) ako na sociálne náklady (napríklad verejné zdravie). Keďže by však v niektorých oblastiach mohli byť takéto potenciálne sociálne vplyvy – ochrana a informovanie spotrebiteľa a strata zamestnania – tieto vplyvy boli podľa možnosti posúdené. Strata zamestnania bola určená v rámci oddielov o hospodárskych vplyvoch, najmä ak sa zohľadní vplyv na MSP. V rámci širšej sociálnej analýzy štyroch možností nebolo možné zistiť žiadne ďalšie významné vplyvy, najmä na sociálny blahobyt. V rámci posúdenia každej možnosti, pokiaľ ide o vplyvy na životné prostredie, sa nezistili významné vplyvy (ani negatívne, ani pozitívne).

Zhrnutie vplyvov:

Možnosť1

Zrušenie pojmu dietetická potravina zabráni ďalším narušeniam medzi dietetickými potravinami a „normálnymi“ potravinami s tvrdeniami. Hoci sa zdá, že je to dobrá možnosť, pokiaľ ide o zjednodušenie a zníženie administratívnej záťaže, zavádzanie vnútroštátnych právnych predpisov na kompenzovanie zrušenia určitých právnych predpisov EÚ týkajúcich sa napríklad potravín určených pre dojčatá a malé deti môže byť obtiažne.

Možnosť2

Možnosť 2 poskytuje rovnaké výhody vyplývajúce zo zjednodušenia a zníženia administratívnej záťaže ako možnosť 1, ale poskytuje EÚ aj možnosť zachovať určité kategórie potravín a pravidlá, ktorých harmonizácia priniesla pridanú hodnotu na európskej úrovni. Tým, že už nebudú existovať všeobecné pravidlá o dietetických potravinách a že sa zavedú jasnejšie pravidlá pre určité osobitné výrobky, by sa mala zabezpečiť lepšia koordinácia medzi požiadavkami rôznych právnych predpisov.

Možnosť3

Hlavnou výhodou zavedenia pozitívneho zoznamu dietetických potravín s osobitnými požiadavkami na zloženie a označovanie je, že na sektor dietetických potravín by sa vzťahovali štandardizované pravidlá, čím by sa zabezpečila harmonizácia v celej Európskej únii. Bremeno, ktorým by sa zaťažilo výrobné odvetvie a členské štáty, pokiaľ ide o povinnosť splniť ďalšie osobitné právne predpisy o dietetických potravinách, aby mohli zamerať potraviny na určité skupiny obyvateľstva, sa môže považovať za neprimerané, najmä ak sa zohľadnia minimálne ďalšie prínosy pre verejné zdravie a informovanosť spotrebiteľov.

Možnosť4

Uplatňovanie štandardného postupu predchádzajúceho povolenia by zabezpečilo väčšiu harmonizáciu v celej Európskej únii ako postup všeobecnej notifikácie, ktorý sa používa v súčasnosti. Zdá sa, že záťaž spojená so získaním predchádzajúceho povolenia pred použitím vyhlásenia o „dietetickej“ vhodnosti na výrobku je neprimeraná, pokiaľ ide o ochranu a informovanie spotrebiteľov, a bola by veľmi nákladná pre výrobné odvetvie, a najmä pre MSP.

6.POROVNANIE MOŽNOSTÍ

Možnosť 1 Možnosť 2 Možnosť 3 Možnosť 4 Všeobecné ciele Výživová kvalita na určený účel Informovanie spotrebiteľa Funkcia vnútorného trhu - - - - + + + + + + + + + + + + + + + Špecifické ciele Súdržnosť - odstránenie rozdielov vo výklade - koordinácia a zosúladenie s ďalšími pravidlami + + + + + + + - + + Zjednodušenie - odstránenie zbytočných pravidiel - znižovanie administratívnej záťaže + + + + + + + - - + -- -- Harmonizácia - zabezpečiť, aby podobné výrobky boli posudzované rovnakým spôsobom v celej Únii - - + + ++ + MSP a inovácie - žiadny neprimeraný vplyv na MSP - jasné a jednoduché pravidlá, ktoré majú zabrániť prekážkam brániacim inováciám + + + + + - + - -- --

Veľkosť vplyvu porovnávaných kritérií: ++ veľmi pozitívny; + pozitívny, -- veľmi negatívny, - negatívny